| Medaljeoversikt |
| --- |
| Konkurrerte for JamaicaJamaica Jamaica |
| Friidrett VM i friidrett |
| Gull | Doha 2019 | Lengdehopp |
| Bronse | Budapest 2023 | Lengdehopp |
| NACAC-mesterskapet i friidrett |
| Sølv | Toronto 2018 | Lengdehopp |
| Panamerikanske leker |
| Sølv | Lima 2019 | Lengdehopp |

**Tajay Gayle** (født 2. august 1996 i Kingston) er en jamaicansk lengdehopper og sprinter. Han vant lengdehopp under VM i friidrett 2019 med ny jamaicansk rekord på 8,69 meter. 

Han drev tidligere med mangekamp, og har personlig rekord i tikamp (U20) på 5987 poeng fra 2015, da han kom på sjuendeplass i det jamaicanske studentmesterskapet (ISSA Championships).

Idrettskarriere
---------------

### 2017

Gayle hoppet 8 meter i lengde første gang i februar 2017, da han hoppet 8,00 meter under Milo Western Relays. Han vant lengdehopp i flere stevner på Jamaica i 2017, bl.a. UWI Invitational og to JAAA All Comers Meet-stevner. Under Jamaicansk mesterskap i friidrett 2017 kom han på tredjeplass med 7,87 meter.

### 2018

Han satte personlig rekord på 200 meter under Grace Jackson Track Meet i februar 2018, med 21,18 sekunder. Han deltok i Samveldelekene 2018, og kom der på fjerdeplass i lengdehopp med ny personlig rekord på 8,12 meter. Under Jamaicansk mesterskap i friidrett 2018 fikk han sølv i lengdehopp, 2 cm bak Ramone Bailey. I august deltok han i NACAC-mesterskapet i friidrett 2018, og kom der på andreplass i lengdehopp bak Marquis Dendy fra USA, og forbedret sin personlige rekord til 8,24 meter. I Diamond League 2018 vant han et av kvalifiseringsstevnene, Meeting International Mohammed VI d'Athlétisme de Rabat, og kom på fjerdeplass i Diamond League-finalen i Zürich.

### 2019

Gayle kom på andreplass i lengdehopp under Müller Indoor Grand Prix i Birmingham, der han satte personlig rekord innendørs med 8,10 meter. Utendørs forbedret han sin personlige rekord i lengdehopp flere ganger, til 8,30 meter under Nike Seniors Link-Up i mai og 8,32 meter under Müller Anniversary Games i London. I juni vant han lengdehopp under Jamaicansk mesterskap i friidrett 2019, og vant da sin første nasjonale tittel. Han kom på andreplass i lengdehopp under Panamerikanske leker 2019 i Lima i Peru, kun slått av Juan Miguel Echevarría fra Cuba. Han kvalifiserte seg til finalen i Diamond League 2019, og kom på tredjeplass i Diamond League-finalen i Zürich med 8,20 meter.

Den 28. september 2019 vant han lengdehopp under VM i friidrett 2019, med ny jamaicansk rekord på 8,69 meter.

Referanser
----------

1. ↑   World Athletics Database, World Athletics utøver-ID 315865[Hentet fra Wikidata]
2. 1 2 3  IAAF - *Tajay Gayle - Results*, besøkt 5. oktober 2019.

Eksterne lenker
---------------

* (de) Tajay Gayle – Munzinger Sportsarchiv Rediger på Wikidata

* (en) Tajay Gayle – Olympics.com Rediger på Wikidata

* (en) Tajay Gayle – Olympedia Rediger på Wikidata

* (en) Tajay Gayle – World Athletics Rediger på Wikidata

| * v
* d
* r
Verdensmestere i lengdehopp, menn |
| --- |
| 
* 1983: Carl Lewis
* 1987: Carl Lewis
* 1991: Mike Powell
* **1993**: Mike Powell
* 1995: Iván Pedroso
* 1997: Iván Pedroso
* 1999: Iván Pedroso
* 2001: Iván Pedroso
* 2003: Dwight Phillips
* 2005: Dwight Phillips
* **2007**: Irving Saladino
* **2009**: Dwight Phillips
* 2011: Dwight Phillips
* **2013**: Aleksandr Menkov
* **2015**: Greg Rutherford
* **2017**: Luvo Manyonga
* **2019**: Tajay Gayle
* **2022**: Wang Jianan
* **2023**: Miltiadis Tedoglou

 |
| Menn: EM, VM, OL  • Kvinner: EM, VM, OL |

|  |  |
| --- | --- |
| Oppslagsverk/autoritetsdata | Munzinger (sport)
 |